வோல் வீதி ஆக்கிரமிப்பு

வோல் வீதி ஆக்கிரமிப்பு அல்லது வால் வீதி முற்றுகை அல்லது ஒக்கியூப்பை வோல் இசுரீட் (Occupy Wall Street) என்பது ஐக்கிய அமெரிக்காவிலும், பிற பல மேற்கு நாடுகளிலும் நடைபெற்றுவரும் எதிர்ப்புப் போராட்டங்கள் ஆகும். வங்கிகளின், பெரும் வணிகங்களின் ஆதிக்கத்தை எதிர்ப்பது, பணக்காரர்களுக்கும் ஏழைகளுக்குமான விரிந்துவரும் இடைவெளியை எதிர்ப்பது, அரசுக்கும் வணிகங்களுக்குமான "உட்கூட்டை" எதிர்ப்பது உட்பட பல்வேறு காரணங்களுக்காக இந்தப் போராட்டங்கள் முன்னெடுக்கப்படுவதாகக் ஒழுங்கைமைப்பாளர்கள் கூறுகிறார்கள்.

வரலாறு 
நியூயார்க் நகரத்தின் வோல் ஸ்ட்ரீட் நிதி மாவட்டத்தில் அமைந்துள்ள ஜுகோட்டி பூங்காவில் செப்டம்பர் 17 இல் சுமார் 1000 பேருடன் தொடங்கிய இந்த எதிர்ப்புப் போராட்டங்கள் நவம்பர் 15, 2011 வரை நீடித்தது. ரொறன்ரோ, இலண்டன், பாரிசு, அத்தென்சு எனப் பல மேற்குநாட்டு நகரங்களிலும் இவ்வியக்கம் நடைபெற்றது.

இலக்குகள்
 அரசியலில் பெருநிறுவனங்களின் செல்வாக்கைக் குறைத்தல், 
 வருமானத்தின் சீரான விநியோகம், 
 மாணவர்களுக்கு  படிப்பிற்கேற்ற தகுதியான வேலைகள், 
 வங்கிக் கொள்கைகள் சீர்திருத்தம் (குறிப்பாக வங்கிகளின் ஊக வர்த்தகத்தைக் குறைத்தல்), * மாணவர்களின் கல்விக் கடன்களை தள்ளுபடி செய்தல் அல்லது கடன்பட்ட மாணவர்களுக்கு பிற நிவாரணம் அளித்தல் ஆகியவை இவ்வியக்கத்தின் முக்கிய குறிக்கோள்களில் அடங்கும். ஆனால் சில ஊடகங்கள் இந்த போராட்டங்களை "முதலாளித்துவ எதிர்ப்பு" என்று பெயரிட்டு செய்திகளை வெளியிட்டுள்ளது.மற்றவர்களோ இப்பெயரில் மட்டுமே இப்போராட்டங்கள் அடங்காது என மறுத்துள்ளனர்.

இவற்றையும் பார்க்க 
 தேனீர் கட்சி இயக்கம்

மேற்கோள்கள்

வெளி இணைப்புகள் 
 nycga.cc
 occupywallst.org
 Slavoj Zizek Speech

எதிர்ப்புப் போராட்டங்கள்
ஐக்கிய அமெரிக்க அரசியல் இயக்கங்கள்
ஐக்கிய அமெரிக்க சமூக இயக்கங்கள்
அறப் போராட்ட அமைப்புகள்